sagorsarker/bangla-wikipedia huggingface dataset:
সবিতা চৌধুরী

সবিতা চৌধুরী (১৯৪৫–২০১৭) একজন ভারতীয় প্লেব্যাক গায়ক যিনি বলিউড চলচ্চিত্রের পাশাপাশি বাংলা গান গেয়েছেন। সলিল চৌধুরীর সঙ্গে তার বিয়ে হয় এবং অন্তরা চৌধুরী তাদের মেয়ে।
সবিতা ১৯৫৪ সালে দরওজার সাথে তার কর্মজীবন শুরু করেন। ১৯৫৬ সালে আখন কা নাশা চলচ্চিত্রে, তিনি "এ দিল হুম তো হিউ রুশওয়া", "জয়গা জানুয়েল কাহ", "কুচ কারীব জাব সে ওয়াহ বেগানা", "মেহফিল আমার আয়ী হাসিনা", "নিগে কারম কার দে শাহ মদিনা", " থি আরজু কি চামন মি" গান করেছেন। তিনি মাসুম (১৯৬০), উসনে কাহা থা (১৯৬০), কাবুলিওয়ালা ইত্যাদি চলচ্চিত্রে তিনি প্লেব্যাকে গান করেছেন। তিনি বাজে ঘুনরু (১৯৬২) এর শিরোনামে মোহাম্মদ রফির সাথে গান গেয়েছিলেন। তিনি ৪২ টি হিন্দি ছবিতে ৬৬ টি গান গেয়েছেন। বলিউডের ব্যর্থ ক্যারিয়ারের পর ১৯৭০ এর দশকের প্রথম দিকে তিনি বাংলা সঙ্গীতে ফিরে আসেন। তিনি ১৯৭১ সালে স্বাধীনতা যুদ্ধের জন্য "ও আলোর পথযাত্রী" মত হিট গান নিবেদিত করেন। তিনি সলিল চৌধুরীকে বিয়ে করেন এবং ভারতীয় আধুনিক গানের গায়ক অন্তরা চৌধুরীকে জন্ম দেন। তিনি সলিলের অধীনে "প্রজাপতি প্রজাপতি" গানটি গেয়েছিলেন, পরে হিন্দিতে "জানেমান জানেমান তেরে দু নয়ন" এ রূপান্তরিত করেন, যা লতা মঙ্গেশকরের ছোটি সি বাত (১৯৭৬) এ গানটি ব্যবহৃত হয়। তিনি অভিনেত্রী মালা সিনহার জন্য কবিতা (১৯৭৭) গানটি গেয়েছিলেন।
২০১৭ সালের ২৮ জুন সাবিতা চৌধুরীর ফুসফুস ক্যান্সারের কারণে তিনি মারা যান। মৃত্যুর সময়ে তার বয়স ৭২ বছর ছিল। পশ্চিমবঙ্গের মুখ্যমন্ত্রী মমতা বন্দ্যোপাধ্যায় তার মৃত্যুতে গভীরভাবে শোক প্রকাশ করেছেন।
অম্বিকা মেমোরিয়াল হল

অম্বিকা মেমোরিয়াল হল বা অম্বিকা ময়দান বাংলাদেশের ফরিদপুরে অবস্থিত অম্বিকাচরণ মজুমদারের স্মরণে একটি স্মৃতিসৌধ। উল্লেখ্য, বিংশ শতাব্দীর তৈরি অম্বিকাচরণ মজুমদারের স্মরণে তৈরি এই স্মৃতিসৌধটি বর্তমানে একটি জাতীয় প্রদর্শনীশালা জাদুঘর এবং ফরিপুরের অন্যতম গুরুত্বপূর্ণ পর্যটন আকর্ষণ ছাড়াও একটি বিনোদন কেন্দ্র।
অম্বিকাচরণ মজুমদারের মৃত্যুর পর তার স্মৃতি স্বরূপ এই হলের নাম পরিবর্তন করে "ফরিদপুর টাউন হল"-এর পরিবর্তে রাখা হয় অম্বিকা মেমোরিয়াল হল।
হযরত বেগম

হযরত বেগম (৪ নভেম্বর ১৭৪১ – ১৭৭৪) () ছিলেন ৫ এপ্রিল ১৭৫৭ - ১৬ অক্টোবর ১৭৭২ পর্যন্ত দুররানি সাম্রাজ্যের একজন সম্রাজ্ঞী সঙ্গী, দুররানি সাম্রাজ্যের প্রতিষ্ঠাতা আহমদ শাহ দুররানির স্ত্রী। মুগল সম্রাট মুহম্মদ শাহের কন্যা হিসেবে তিনি জন্মসূত্রে একজন মুগল রাজকন্যা ছিলেন।
হযরত বেগম মুগল রাজকন্যা হয়ে জন্মেছিলেন এবং মুগল সম্রাট মুহাম্মদ শাহ এবং তার স্ত্রী সাহিবা মহলের কন্যা ছিলেন। ১৭৫৬ সালের ফেব্রুয়ারিতে ১৬ বছর বয়সে, তিনি তার অসাধারণ সৌন্দর্যের জন্য এত বিখ্যাত হয়েছিলেন যে মুগল সম্রাট দ্বিতীয় আলমগীর, যিনি তখন প্রায় ৬০ বছর বয়সী ছিলেন, তিনি হযরত বেগমকে বিয়ে করার জন্য সাহিবা মহল, রাজকন্যার অভিভাবক এবং সৎ মা বাদশাহ বেগমকে চাপ প্রয়োগ করেন ও হুমকি দেন, হযরত বেগমকে তার হাতে তুলে দিতে। রাজকন্যা ৬০ বছর বয়সী একজন বৃদ্ধকে বিয়ে করার চেয়ে মৃত্যুকেই বেশি পছন্দ করেন এবং দ্বিতীয় আলমগীর তাকে বিয়ে করতে সফল হননি।
এপ্রিল ১৭৫৬ সালে, দিল্লি সাম্রাজ্যের রাজধানী বিলুপ্তির পর, দুররানী রাজা আহমদ শাহ দুররানি মৃত সম্রাট মুহম্মদ শাহের ১৬ বছর বয়সী মেয়েকে বিয়ে করতে চেয়েছিলেন। মাত্র ১৬ বছর বয়সী কন্যাকে বাদশাহ বেগম আবার ৩৫ বছর বয়সী আফগান রাজার সাথে বিয়ে দেওয়ার বিরোধিতা করেছিলেন, কিন্তু ১৭৫৭ সালের ৫ই এপ্রিল দিল্লিতে জোর করে শাহ তাকে বিয়ে করেন। বিবাহ উদযাপনের পরে, আহমদ শাহ তার নববধূকে আফগানিস্তানের নিজ জায়গায় নিয়ে যান। কাঁদতে থাকা নববধূর সঙ্গী ছিলেন বাদশাহ বেগম, সাহিবা মহল এবং কয়েকজন মহিলা যা মুঘল হারেমের বর্ণনা থেকে জানা যায়।
জিনাত-উন-নিসা

জিনাত-উন-নিসা (৫ অক্টোবর ১৬৪৩ – ৭ মে ১৭২১) ছিলেন জন্মসূত্রে একজন মুগল রাজকন্যা এবং সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের দ্বিতীয় কন্যা। তার পিতা সম্রাট আওরঙ্গজেব তাকে 'পাদশাহ বেগম' এর সম্মানিত শিরোনাম প্রদান করেছিলেন। রাজকুমারী জিনাত-উন-নিসা তার ধর্মানুরাগ এবং ব্যাপক দাতব্যের জন্য ঐতিহাসিকদের নিকট পরিচিত।
জিনাত-উন-নিসার ("মহিলাদের মধ্যে মণী") জন্ম ৫ অক্টোবর ১৬৪৩ সালে আওরঙ্গবাদে, সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের ঘরে। তার মা পারস্যের বিশিষ্ট সাফাভি রাজবংশ রাজকন্যা ছিলেন এবং গুজরাটের ভাইসরয় মির্জা বদি-উজ-জামান সাফাভির কন্যা ছিলেন। তার পিতামহ ছিলেন পঞ্চম মুগল সম্রাট শাহজাহান, যার যার শাসনামলে তিনি জন্মগ্রহণ করেন। জিনাত তার বড় বোন, রাজকন্যা জিব-উন-নিসা ও তার ছোট বোন রাজকন্যা জুবদাত-উন-নিসা এর মতো ইসলামের মতবাদগুলোতে গভীরভাবে জ্ঞান অর্জন করেছিলেন। তিনি ব্যক্তিগত শিক্ষক এবং পণ্ডিতদের দ্বারা শিক্ষিত হয়েছিলেন, এবং বিবাহ করতে অস্বীকার করেন, তার সমগ্র জীবন একা থাকার সিদ্ধান্ত নেন।
জিনাত তার কনিষ্ঠ সৎ ভাই মুহাম্মাদ কাম বখশের সপক্ষে ছিলেন, যার জন্য তিনি বেশ কয়েকবার তার বাবার কাছ থেকে ক্ষমা চেয়েছিলেন। যদিও তার আপন ভাই আজম শাহ, মুহাম্মাদ কাম বখশকে গভীরভাবে অপছন্দ করতেন। উপপত্নী উদয়িপুরি মহালের পাশাপাশি জিনাত তার পিতার শাসনের পরবর্তী অংশে তার পিতার একমাত্র সঙ্গী ছিলেন। তিনি ১৭০৭ সালে তার মৃত্যু পর্যন্ত এক শতাব্দীর এক চতুর্থাংশ সময় ধরে দাক্ষিণাত্যে তার পিতার পরিবারের তত্ত্বাবধায়ক ছিলেন। তিনি অনেক বছর বেঁচে ছিলেন, একটি মহান যুগের জীবন্ত স্মারক হিসেবে তার উত্তরাধিকারীদের সম্মান ভোগ করেছিলেন।
দিল্লির নদীর তীরে লালকেল্লা-র প্রাচীরের দেওয়াল জুড়ে নিজ খরচে তিনি জিনাত-উল-মসজিদ নির্মাণ করেন, যেখানে তাকে দাফন করা হয়েছিল।
রেণুকা দাশগুপ্ত

রেণুকা দাশগুপ্ত (২২ আগস্ট ১৯১০ — ১ জানুয়ারি ১৯৯১) একজন বাঙালি গায়িকা ছিলেন, যিনি অতুলপ্রসাদ সেনের সেরা পরিচিত গায়িকা হিসেবে বিবেচিত ছিলেন। তিনি অতুলপ্রসাদ সেন, কাজী নজরুল ইসলাম ও দিলীকুমার রায়ের সরাসরি শিষ্য ছিলেন।
রেণুকা দাশগুপ্ত পশ্চিমবঙ্গের কোন্ননগরে জন্মগ্রহণ করেন। তিনি গয়া, ঢাকা ও কলকাতায় বসবাস করতেন। তিনি সাহানা দেবী, অতুলপ্রসাদ সেন, কনক বিশ্বাসের খুডতুতো ভাই। রেণুকা দাশগুপ্ত ১৯২০ এর দশকের শেষদিকে ঢাকায় টিকাটুলিতে কামরুন্নেসা গার্লস হাই স্কুলে সঙ্গীত শিক্ষা নেন। তিনি হীরেন্দ্র চন্দ্র দাশগুপ্তকে বিয়ে করেন। তিনি ১৯৩০ দশকের প্রথম দিকে ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুরে স্নাতক প্রকৌশলী সম্পূর্ণ করেন এবং কলকাতায় স্থায়ীভাবে বসবাস করেন। তিনি কলকাতার বিমান বাহিনীর রেডিও অডিশন কমিটির সাথে যুক্ত ছিলেন।
তের বৎসর বয়সে রেণুকা প্রথম শ্যামাসংগীতের রেকর্ড করেন। অধিকাংশ রেকর্ড ছিল কীর্তনের। তার কণ্ঠে গীত অতুলপ্রসাদী- "পাগলা মনটারে তুই বাঁধ" এবং কীর্তনগান - "যদি গোকুলচন্দ্র ব্রজে নাহি এল" এক সময় বাংলা গানে আলোড়ন এনেছিল। রবীন্দ্রসঙ্গীত ও নজরুল গীতিতে তিনি স্বাচ্ছন্দ্যে ছিলেন। তবে একসময় খ্যাতির অন্তরালে চলে যান।
চিত্র লেখা যাদব

চিত্রা লেখা যাদব, ২০১৪ সালের ২৫শে ফেব্রুয়ারি থেকে শুশীল কৈরালার সরকারের অধীনে নেপালের শিক্ষামন্ত্রী হিসবে দায়িত্ব শুরু করেন।
চিত্র লেখা যাদব নেপালী কংগ্রেসের অধীনে, ১৯৯৯ সালের নেপালী আইনসভার নির্বাচনে প্রতিনিধি সভায় নির্বাচিত হন। পরবর্তীতে তিনি এর সহকারী সভাপতি হিসেবে দায়িত্ব পালন করেন। নেপালী কংগ্রেস দুইভাগে বিভক্ত হয়ে পড়লে, যাদব নেপালী কংগ্রেসের গণতান্ত্রীক দলটিকেই সমর্থন করা শুরু করেন।
যাদব ২০০৮ সালের সংবিধান পরিষদ নির্বাচনেও প্রার্থী হিসেবে অংশগ্রহণ করেন।
সুজাতা কৈরালা

সুজাতা কৈরালা () বিরাটনগরে ১৯৫৪ সালের ৯ই ফেব্রুয়ারি জন্মগ্রহণ করেন। তিনি একজন রাজনীতিবীদ এবং প্রধানমন্ত্রী গিরিজা প্রসাদ কৈরালার একমাত্র কন্যা। মাধব কুমার নেপালের সরকারের সময়ে তিনি পররাষ্ট্র মন্ত্রীর দায়িত্ব পালন করেন। ২০০৯ সালের ১২ অক্টোবরে সুজাতা সহকারী প্রধান মন্ত্রী হন। মেলানিয়ে কৈরালা জোস্ত নামে তার একটি কন্যা রয়েছে।
সুজাতা নেপালি কংগ্রেসের আন্তর্জাতিক সম্পর্ক বিভাগের প্রধান এবং কেন্দ্রীয় কার্যপরিষদ সভার একজন সদস্য। তিনি সাবেক সহকারী প্রধানমন্ত্রী এবং নেপালের পররাষ্ট্র মন্ত্রনালয়ের সাবেক মন্ত্রী। তিনি নেপালের ইতিহাসে দ্বিতীয় নারী প্রধানমন্ত্রী। নেপালের প্রথম নারী প্রধানমন্ত্রী ছিলেন সাইলাজা আচার্য। তিনি সুজাতার সম্পর্কে ভাগ্নী হন। এছাড়াও কৈরালা আরো কিছু আন্তর্জাতিক সংগঠনের সদস্য।
শৈলজা আচার্য

শৈলজা আচার্য () (১৯৪৪ – ১২ জুন, ২০০৯) একজন নেপালী রাজনীতিবীদ ছিলেন। তিনি নেপালী কংগ্রেস পার্টির উচ্চ পর্যায়ের একজন সদস্য ছিলেন। তিনি নেপালের প্রথম মহিলা মন্ত্রী।
আচার্য ছিলেন নেপালের প্রথম নির্বাচিত প্রধানমন্ত্রী বিশ্বেশ্বর প্রসাদ কৈরালা এবং কংগ্রেস প্রেসিডেন্ট গিরিজা প্রসাদ কৈরালার ভাগ্নি। ২০ বছর বয়সে তিনি নেপালের কাঠমান্ডুতে রাজনৈতিক কারাবন্দী হিসেবে দীর্ঘ সময় কারাবন্দী থাকেন। তিনি বলিউড অভিনেত্রী মনীষা কৈরালারও ফুফু হন।
২০০৯ সালের ১২ জুন ত্রিভুবন বিশ্ববিদ্যালয়ের প্রশিক্ষণ হাসপাতালে তিনি মৃত্যুবরণ করেন। নিউমনিয়ায় আক্রান্ত হয়ে ৬৫ বছর বয়সে তিনি মারা যান।
উইলিয়াম চিট্টিক

উইলিয়াম চিট্টিক যুক্তরাষ্ট্রের একজন দার্শনিক, লেখক ও অধ্যাপক। তিনি রুমি ও ইবনে আরাবীর উপর তার কাজের জন্য সুপরিচিত। তিনি ইসলামী দর্শন ও ইসলামী মহাজাগতিক তত্ত্ব সমূহের উপর ব্যাপক ভাবে লেখালেখি করেছেন।
চিট্টিকের জন্ম যুক্তরাষ্ট্রের কানেক্টিকাটে। তিনি ওহাইওর কলেজ অব উস্টার থেকে বি.এ. ডিগ্রী লাভ করেন এবং ১৯৭৪ সালে তেহরান বিশ্ববিদ্যালয় থেকে সাইয়্যেদ হোসেইন নাসর এর তত্বাবধানে পিএইচডি সম্পন্ন করেন। তিনি তেহরানের আরিয়ামেহের বিশ্ববিদ্যালয়ে তুলনামূলক ধর্মতত্ত্ব বিষয়ে শিক্ষাদান করেছেন এবং বর্তমানে তিনি স্টোনি ব্রুক বিশ্ববিদ্যালয়ের একজন ডিস্টিংগুইশড অধ্যাপক।
ফেরিয়াল আশরাফ

ফেরিয়াল ইসমাঈল আশরাফ (জন্ম ২০ আগস্ট ১৯৫৩) একজন শ্রীলঙ্কান রাজনীতিবীদ। তিনি ছিলেন এ. ম. এইচ. এম. আশরাফের সহধর্মীনি। এ. ম. এইচ. এম. আশরাফ ছিলেন শ্রীলঙ্কা মুসলিম কংগ্রেস এবং ন্যাশনাল ইউনিটি অ্যলিয়েন্সের লিডার। রাষ্ট্রপতী চন্দ্রিকা কুমারাতুঙ্গার অধীনে ফেরিয়াল আশরাফ ছিলেন গৃহ ও সাধারণ সুযোগ-সুবিধা বিষয়ক মন্ত্রী। তিনি ইউনাইটেড পিপলস ফ্রিডম অ্যালিয়েন্সের আমপারা জেলার একজন প্রার্থী ছিলেন। তিনি কলম্বোয় বসবাস করেন।
২০১০ সালে, তিনি ন্যাশনাল ইন্সটিউট অব এডুকেশনের দায়িত্ব গ্রহণ করেন। ২০১১ সালে সিঙ্গাপুরের শ্রীলঙ্কান হাই কমিনশার হিসেবে তিনি দায়িত্ব পালন করেন।
বাইশগুড়ি

বাইশগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
বাইশগুড়ি শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার উত্তর উপকণ্ঠে অবস্থিত৷ 
২০১১ খ্রিস্টাব্দের ভারতের জনগণনা অনুসারে বাইশগুড়ি শহরের জনসংখ্যা ৫০২১ জন, যার মধ্যে ২৫৭৭ জন পুরুষ ও ২৪৪৪ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ৫১৮ জন শিশু, যা সমগ্র জনসংখ্যার ১০.৩২ %৷ ৬ বছরোর্দ্ধ জনসংখ্যার ৮৫.৩৭% অর্থাৎ ৩৮৪৪ জন সাক্ষর৷
শহরটি ১৭ নং জাতীয় সড়ক ও ১২এ রাজ্য সড়কের ওপর অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো নিউ কোচবিহার রেলওয়ে স্টেশন৷
কেশবপুর রেলওয়ে স্টেশন

কেশবপুর রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি কেশবপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৯৭ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩০ কি.মি. দূরে স্টেশনটি অবস্থিত।
কেশবপুর রেলওয়ে স্টেশনটি পশ্চিমবঙ্গের কেশবপুর, তমলুক তে অবস্থিত। স্টেশন কোড হল (কেএসবিপি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি সতীশ সামন্ত হল্ট, তমলুক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
টাকাগাছ

টাকাগাছ ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
টাকাগাছ শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার উপকণ্ঠে অবস্থিত৷
২০১১ খ্রিষ্টাব্দের ভারতের জনগণনা অনুসারে টাকাগাছ শহরের জনসংখ্যা ১২৪১৮ জন, যার মধ্যে ৬৩৭৫ জন পুরুষ ও ৬০৪৩ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৩৮৩ জন শিশু, যা সমগ্র জনসংখ্যার ১১.১৪ %৷ ৬ বছরোর্দ্ধ জনসংখ্যার ৭৬.৩৮% অর্থাৎ ৮৪২৯ জন সাক্ষর৷
শহরটি ১৭ নং জাতীয় সড়ক ও শিলিগুড়ি রোডের নিকটস্থ৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো কোচবিহার রেলওয়ে স্টেশন৷
আসামী আবে

২০০৩ সালে তার বোন এর পদাঙ্ক অনুসরণ করে আবে সঙ্গীতের জগতে আসেন, এবং কিছু দৃশ্যমান সাফল্য লাভ করেন। তার প্রথম একক ছিল "রিয়ু" যা জুনে মুক্তি পায়। আজ পর্যন্ত তিনি ছয়টি একক, একটি উপন্যাস, দুটি পূর্ণ অ্যালবাম, তিনটি ছবিরবই প্রকাশ করেছেন এবং তিনটি চলচ্চিত্র এবং দুটি টিভি নাটকে অভিনয় করেছেন।
২০০৬ সালে আবে এবং বড় বোন নাটসুমি একটি জাপানি টিভি নাটকের কেন্দ্রীয় চরিত্রে কাজ করেন, যা ৬০ এর দশকের জাপানি মহিলাদের নিয়ে ছিল। এছাড়াও তিনি ফিডলার অন দি রুফ তৈরীতে চ্যাভা ভূমিকা পালন করেছিলেন
১৫ই মে, ২০০৭ সালে ঘোষণা করা হয়েছিল যে আবে গায়ারুরু ও নোজোমি সুজিকে প্রতিস্থাপন করবে। ২০০৭ সালের ২০ জুনে তারা তাদের প্রথম একক, "বুম বুম মেকচা ম্যাকচো!" প্রকাশ করেছিল।
২০০৭ সালের ৫ সেপ্টেম্বরে আবে একটি মহিলা বাধা কোর্স প্রতিযোগিতা করে এবং প্রথম পর্যায়ে অযোগ্য বিবেচিত হয়।
২০১১ সালের ১১ই নভেম্বর আবে ৩৪ বছর বয়সী একজন্নির্মাতাকে বিবাহ করেন। যিনি মূলত অনলাইন সামগ্রীর সাথে সম্পর্কিত ছিলেন।
প্রেম মাথুর

প্রেম মাথুর হলেন প্রথম ভারতীয় বাণিজ্যিক নারী পাইলট। তিনি ডাক্কান এয়ারওয়েজের মাধ্যমে তার বিমান চালনা শুরু করেন। ১৯৪৭ সালে তিনি বাণিজ্যিক বিমান চালনার লাইসেন্স পান। ১৯৪৯ সালে তিনি জাতীয় বিমান রেসে জয়লাভ করেন।
মাথুর ১৯১০ সালের ১৭ জানুয়ারি জন্মগ্রহণ করেন। ১৯৪৭ সালে ডাক্কান এয়ারওয়েজের মাধ্যমে কর্মজীবন শুরুর আগে তিনি ৮টি বিমান সংস্থা থেকে প্রত্যাখ্যান হয়েছিলেন। ২৮ বছর বয়সে তিনি প্রথম ভারতীয় নারী হিসেবে বণিজ্যিক বিমান চালনা শুরু করেন। তিনি এলাহাবাদ ফ্লাইং ক্লাব থেকে তার বিমান চালনা লাইসেন্স গ্রহণ করেন। কো-পাইলট হিসেবে তিনি প্রথম বিমান চালনা করেন। পাইলট হিসেবে তিনি ইন্দিরা গান্ধী, লাল বাহাদুর শাস্ত্রীসহ বেশ কিছু উল্লেখযোগ্য ব্যক্তিদেরও বহন করেছেন।
তার পূর্ণ অভিজ্ঞতা থাকা সত্ত্বে ডাক্কান এয়ারওয়েজে তাকে পূর্ণ ককপিট নিয়ন্ত্রণ দেওয়া হয়নি। ডাক্কান থেকে তিনি দিল্লীতে জি.ডি. বিরালাতে ব্যক্তিগত জেট পাইলট হিসেবে কাজ করেন। ১৯৫৩ সালে ভারতীয় এয়ারলাইন্সে যোগদান করেন ও সেখানেই পরবর্তীতে কর্মজীবন শেষ করেন।
১৯৪৯ সালে তিনি জাতীয় বিমান রেসে জয়লাভ করেন।
মাথুর উত্তর প্রদেশের এলাহাবাদের হরি কৃষ্ণ মাথুরকে বিয়ে করেন। এবং তাদের ছয় সন্তান রয়েছে। ১৯৯২ সালের ২২ ডিসেম্বর মাথুর ৮২ বছর বয়সে মৃত্যুবরণ করেন।
মারিয়াম বেহরুজি

মারিয়াম বেহরুজি (১৯৪৫-২০১২) ইরানি আইনসভার সদস্য ছিলেন।১৯৮০ সালে দেশটির প্রথম আইনসভা নির্বাচনে চারজন নারীর সাথে তিনি নির্বাচিত হন। ১৯৯৬ সাল পর্যন্ত তিনি ইরানি আইনসভার সদস্য হিসেবে দায়িত্ব পালন করেন। তিনি ইরানি আইনসভায় নারী বিষয়ক বিভিন্ন ইস্যু নিয়ে কথা বলেছেন। তিনি নারীশিক্ষা নিয়েও কাজ করেছেন।
মারিয়াম বেহরুজি ১৯৪৫ সালে তেহরানে জন্মগ্রহণ করেন। পনের বছর বয়সে তার বিয়ে হলেও তিনি বিশ্ববিদ্যালয়ে পড়েছেন। তার এক ছেলে ইরাক-ইরান যুদ্ধে নিহত হয়েছিলেন।
বিশ্ববিদ্যালয়ে পড়া শুরু করার পর, তিনি ইরানি নারীদের মাঝে কুরআন বিষয়ক শিক্ষাদানে নিয়োজিত হন। তিনি ইরানের তৎকালীন শাসক মোহাম্মদ রেজা পাহলভির বিরুদ্ধে সংগ্রামে অংশগ্রহণ করেছিলেন।
তার রাজনৈতিক কর্মকাণ্ডের দরুন ১৯৭৮ সাল থেকে ১৯৭৯ সাল পর্যন্ত তাকে কারান্তরীণ করে রেখেছিল তৎকালীন শাসকগোষ্ঠী।
১৯৮০ সালে তিনি সহ চারজন নারী দেশটির প্রথম আইনসভা নির্বাচনে নির্বাচিত হয়েছিলেন। তিনি ইরানি আইনসভায় নারী বিষয়ক ইস্যু নিয়ে কথা বলেছেন। তিনি মূলত তালাক আদালত নিয়ে কাজ করেছেন, কেননা দেশটির তৎকালীন তালাক আদালতের নীতি কিছুটা পুরুষবান্ধব মনে হয়েছিল তার কাছে। তিনি দেশটির আইনসভায় নারী বিষয়ক কমিটি গঠন নিয়েও কাজ করেছেন, যদিও সেটা প্রয়োজনীয় সমর্থনের অভাবে গঠন করা হয়েছিল না।
মারিয়াম বেহরুজি প্রথম আইনসভায় নির্বাচিত দুজন নারীর সাথে দ্বিতীয় আইনসভাতেও নির্বাচিত হয়েছিলেন।
তিনি ১৯৮৬ কিংবা ১৯৮৭ সালে দেশটিতে জয়নব সমাজ নামের এক নারীবান্ধব রাজনৈতিক দল প্রতিষ্ঠা করেন। দলটি নারী বিষয়ক বিভিন্ন ইস্যু নিয়ে কাজ করত।
১৯৯১ সালে দেশটির আইনসভায় তিনি নয়জন নারীর সাথে নির্বাচিত হয়েছিলেন। তিনি দেশটির সব সংসদীয় কমিটিতে ন্যূনতম একজন নারী অন্তর্ভুক্তকরণ নিয়ে কাজ করেছিলেন এবং সরকারি চাকরিতে বিশ বছর পর নারীদের স্বেচ্ছা অবসরগ্রহণের অধিকার প্রতিষ্ঠায় অবদান রেখেছিলেন।
১৯৯৬ সালে দেশটির আইনসভায় তিনি নির্বাচিত না হলেও তার বহুল আকাঙ্ক্ষিত নারী বিষয়ক সংসদীয় কমিটি দেশটির আইনসভা কর্তৃক অনুমোদন পায়।
তিনি এরপর নারীদের আইনবিষয়ক উপদেষ্টা হিসেবে কাজ করতে থাকেন। তিনি সর্বক্ষেত্রে নারী পুরুষের একত্রে কাজ করার পক্ষপাতী ছিলেন। তার অবদানে দেশটির নারীরা আবারো আইন নিয়ে পড়ার সুযোগ পায় দেশটিতে।
মারিয়াম বেহরুজি ইরানিয়ান উইমেন্স ইসলামিক অ্যাসোসিয়েশনের সংগঠক হিসেবে কাজ করেছেন। এছাড়াও তিনি তেহরানের শহিদ বেহেশতি বিশ্ববিদ্যালয়ের সাথে যুক্ত ছিলেন।
তিনি ২০১২ সালের ১৮ এপ্রিল মৃত্যুবরণ করেন।
আমনা আল হাদ্দাদ

আমনা আল হাদ্দাদ (জন্ম: ২১ অক্টোবর ১৯৮৯) সংযুক্ত আরব আমিরাতের একজন মহিলা ভারোত্তলনকারী।
আমনা আল হাদ্দাদ তার ভারোত্তোলন () কর্মজীবন শুরু করেন ২০০৭ সালে। ২০১১ সালের অক্টোবর মাসে তিনি প্রথম প্রতিযোগিতায় অংশ নেন। তারপর তিনি বহু আন্তর্জাতিক প্রতিযোগিতায় অংশ নেন। তিনি প্রথম আমিরাতি নারী হিসেবে "রিবক ক্রসফিট গেমস ওপেন" (২২ ফেব্রুয়ারি - ২৫ মার্চ, ২০১২) এ অংশ নেন এবং এশিয়ায় ১৭০তম এর মধ্যে ৭৭তম স্থান অধিকার করেন।
২০১২ সালের মে মাসে তিনি কোরিয়ার "এশিয়া রিজিওনালস ক্রসফিট টিমে" যোগদান করেন। এশিয়া অঞ্চলে তিনি প্রথম আমিরাতি এবং জিসিসি জাতীয় হিসেবে প্রতিযোগিতা করার জন্য ইতিহাস তৈরি করেছেন এবং তিনি একমাত্র মুসলিম নারী ও মাথায় স্কার্ফ পরিধানকৃত অবস্থায় থাকেন।
২০১৩ সালে তিনি অলিম্পিক ভারোত্তোলন শুরু করেন এবং রিও অলিম্পিকে তার দেশের জন্য তিনি প্রতিনিধিত্ব করেন। "আরনোল্ড স্পোর্ট ফেস্টিভ্যালে" তিনি তিন বছর ধরে প্রতিযোগিতা করেন এবং তিনি ইউরোপেও প্রতিযোগিতায় অংশগ্রহণ করেন।
২০১৫ সালের এপ্রিল মাসে তিনি "আইডব্লিউএফ এশীয় ইন্টারক্লাব চ্যাম্পিয়নশিপ" প্রতিযোগিতায় অংশ নেন এবং আরব, পশ্চিম-এশীয় ও এশীয় ক্যাটেগরিতে ৬৩ কেজি হিসেবে ৬টি স্বর্ণপদক এবং ৩টি রৌপ্য জিতেছেন এবং আরব আমিরাতের প্রতিনিধিত্ব করেন। ২০১৫ সালে "উই রান দুবাই—নাইক'স ১০কে রেইস", প্রতিযোগিতায় আমনা ছিলেন প্রথম আরব নারী।
আমনা মাঝে মাঝে দুবাইয়ের আশেপাশের বিলাশ বহুল জুমিরাহ ব্যায়ামাগারে প্রশিক্ষণ নিতেন। তিনি মাথায় স্কার্ফ, পুরোপুরি পা ঢাকা অবস্থায় প্রশিক্ষণ নেন।
২০১৬ সালে তিনি তার আশা প্রকাশ করেন যে তার সাফল্য অন্যান্য আমিরাতি নারীদের জন্য একটি অনুপ্রেরণা। তিনি যখন রিও অলিম্পিকে ওয়েটলিফটিং এ তার দেশকে প্রতিনিধিত্ব করার জন্য ছিলেন না, তখন তিনি অবিরাম খেলায় অংশগ্রহণ করতেন।
জানসিলা মজিদ

জানসিলা মজিদ হলেন শ্রীলঙ্কার একজন মানবাধিকার ও নারী অধিকার কর্মী, যিনি আন্তর্জাতিক সাহসী নারী পুরস্কার ২০১০ লাভ করেছেন।
জানসিলা মজিদ শ্রীলঙ্কার পুত্তালাম জেলার কমিউনিটি ট্রাস্ট ফান্ড নামের একটি বেসরকারি সংস্থার ম্যানেজিং ট্রাস্টি। সংস্থাটি দেশটিতে সংখ্যালঘু অধিকার ও নারী অধিকার নিয়ে কাজ করে থাকে।
কমিউনিটি ট্রাস্ট ফান্ডের সাথে জড়িত হবার আগে জানসিলা মজিদ বিশ বছর বাস্তুচ্যুত হিসেবে জীবনযাপন করেছেন। এরপর তিনি দেশটির মুসলিম ও বাস্তুচ্যুত তামিল জাতিসত্তার মানুষদের অধিকার নিয়ে কাজ শুরু করেন।
তিনি ইউএনডিপি কর্তৃক প্রকাশিত ২০১০ সালের এশীয় ও প্রশান্ত মহাসাগরীয় অঞ্চলের লিঙ্গ বিষয়ক মানব উন্নয়ন প্রতিবেদন প্রকাশ অনুষ্ঠানে বক্তব্য প্রদান করেছিলেন। সেখানে তিনি বলেছিলেন যে, শ্রীলঙ্কাকে অবশ্যই নারী বিষয়ক দৃষ্টিভঙ্গি পরিবর্তন করতে হবে যাতে তারা দেশটিতে নিজেদের অধিকার পুরোপুরিভাবে লাভ করতে পারে এবং রাজনৈতিক ও কর্মক্ষেত্রে আরো বেশি করে অংশগ্রহণ করতে পারে।
জানসিলা মজিদকে ২০১০ সালে আন্তর্জাতিক সাহসী নারী পুরস্কার
প্রদান করে মার্কিন পররাষ্ট্র দফতর।
সামিয়া আল আমৌদি

সামিয়া আল আমৌদি হলেন সৌদি আরবের একজন ধাত্রীবিদ্যা ও গাইনিরোগ বিশেষজ্ঞ। তিনি শেখ মোহামেদ হুসেইন আল-আমৌদি সেন্ট্রাল অব এক্সেলেন্সের স্তন ক্যান্সার বিভাগের প্রধান। তিনি দেশটিতে স্তন ক্যান্সার বিষয়ক সচেতনতা তৈরিতে অবদান রেখেছেন। তিনি নিজেও একসময়ে স্তন ক্যান্সারে আক্রান্ত ছিলেন। তিনি উপসাগরীয় অঞ্চলভুক্ত রাষ্ট্রগুলোর প্রথম নারী হিসেবে ২০০৭ সালে আন্তর্জাতিক সাহসী নারী পুরস্কার লাভ করেছিলেন।
সামিয়া আল-আমৌদি ১৯৫৭ সালের ১২ এপ্রিল জন্মগ্রহণ করেন। ১৯৮১ সালে তিনি বাদশাহ আবদুল আজিজ বিশ্ববিদ্যালয় থেকে ডাক্তারি পাস করেন।
২০০৬ সালে তিনি স্তন ক্যান্সার বিষয়ক চিকিৎসা গ্রহণ শুরু করেন। তিনিই প্রথম সৌদি নারী, যিনি নিজের স্তন ক্যান্সার বিষয়ক অভিজ্ঞতার কথা জনসম্মুখে প্রকাশ করেছিলেন। তিনি দেশটির "আল মদিনা" সংবাদপত্রে তার অভিজ্ঞতা বিষয়ক ধারাবাহিক প্রতিবেদন লিখেছিলেন। এছাড়াও, টিভি অনুষ্ঠানের মাধ্যমে নিজের স্তন ক্যান্সার বিষয়ক অভিজ্ঞতার কথা সবাইকে জানিয়েছেন।
২০১২ সালে তিনি তার স্তন ক্যান্সার বিষয়ক চিকিৎসা শেষ করেন। তিনি দেশটির শেখ মোহামেদ হুসেইন আল-আমৌদি সেন্ট্রাল অব এক্সেলেন্সের স্তন ক্যান্সার বিভাগের প্রধান। এছাড়াও তিনি যুক্ত আছেন বাদশাহ আবদুল আজিজ বিশ্ববিদ্যালয়ের সাথে, যুক্ত আছেন জিই হেলথকেয়ারের সাথেও।
তিনি ২০০৭ সালে আন্তর্জাতিক সাহসী নারী পুরস্কার লাভ করেন। ২০১০ সালে তাকে ১০০ প্রভাবশালী আরবের তালিকায় পাঁচ নম্বরে রেখেছিল সংযুক্ত আরব আমিরাতের সাপ্তাহিক পত্রিকা "অ্যারাবিয়ান বিজনেস"।
অবন্তী বাঈ

রানী অবন্তী বাঈ (অথবা রানী অবন্তী বাঈ লোধী ) একজন মুক্তিযোদ্ধা ও রামগড়ের রাণী ছিলেন, যিনি তার রাজত্ব রক্ষা করার জন্য ব্রিটিশদের বিরুদ্ধে যুদ্ধ করেছিলেন। তিনি ২০ মার্চ ১৫৮৫ সালে মারা যান।
তিনি ভারতের রামগড় রাজ্যের শাসক রাজা বিক্রমাদিত্য সিংয়ের স্ত্রী ছিলেন। তিনি বর্তমান মধ্য প্রদেশের লোধীর রাণী ছিলেন। রাজা যখন অসুস্থতায় পড়েছিলেন তখন তিনি রাজ্যের রাজত্ব গ্রহণ করেছিলেন। স্বাধীনতার জন্য ১৮৫৭ সালের বিদ্রোহের সময় ব্রিটিশদের বিরুদ্ধে তার সাহসী যুদ্ধের জন্য তাকে স্মরণ করা হয়। 
রামগড়ের 'রাজা বিক্রমাদিত্য সিংয়ের' রানী ছিলেন 'অবন্তী বাঈ লোধী'। অসুস্থতার কারণে 'বিক্রমাদিত্য সিং' রাষ্ট্রের বিষয়গুলি পরিচালনা করতে পারছিলেন না, ব্রিটিশরা তাকে শাসক হিসাবে অযোগ্য বলে ঘোষণা করে। তারা তার ছেলে আমান সিং এবং শের সিংকে সিংহাসনে উত্তরাধিকারী হিসেবে গ্রহণ করে নি, কারণ তারা বয়সে ছোট ছিল।   অবন্তী বাঈ লোধী ঐ অনুষ্ঠানে যোগ দেন এবং রাজ্যর দায়িত্বে নেন। কিন্তু ব্রিটিশরা তাকে বৈধ শাসক হিসাবে স্বীকৃত দেন নি।  
১৮৫১ সালে ব্রিটিশরা রামগড়কে 'ওয়ার্ড কোর্ট' হিসাবে ঘোষণা করে এবং তাদের নিজস্ব শাসক নিযুক্ত করে। তিনি শাসককে ছুঁড়ে ফেলে ব্রিটিশদের বিরুদ্ধে যুদ্ধ ঘোষণা করেন। অবন্তী বাঈ লোধী যুদ্ধে যোগ দেওয়ার জন্য প্রতিবেশী রাজ্যের শাসকদের কাছে দূত পাঠিয়েছিলেন, কেন্দ্রীয় প্রদেশগুলিতে বিপ্লবের তরঙ্গ তৈরি করেছিলেন। ১৮৫৭ সালের মাঝে সমগ্র উত্তর অঞ্চল সশস্ত্র বিদ্রোহে যোগ দেয়। 
১৮৫৭ সালের সিপাহী বিদ্রোহ ভেঙে পড়লে অবন্তী বাঈ লোধী চার হাজার সৈন্য নিয়ে সেনাবাহিনী গড়ে তোলেন এবং নিজে তার নেতৃত্ব দেন। ব্রিটিশদের সঙ্গে তার প্রথম যুদ্ধ ম্যান্ডেলার কাছে কেরী গ্রামে অনুষ্ঠিত হয়, যেখানে তিনি এবং তার সেনাবাহিনী ব্রিটিশ বাহিনীকে পরাজিত করতে সক্ষম হয়। যাইহোক, পরাজিত ব্রিটিশরা প্রতিশোধ নিয়ে ফিরে আসে এবং রামগড় আক্রমণ করে। অবন্তী বাঈ লোধী নিরাপত্তার জন্য দেবহারগড় পাহাড়ে চলে যান। ব্রিটিশ সেনাবাহিনী রামগড়ে অগ্নিসংযোগ করেছিল এবং রানীকে আক্রমণের জন্য দেবহারগড় রওনা হয়। 
ব্রিটিশ সৈন্যদের ফাঁদে ফেলার জন্য অবন্তী বাঈ লোধী গেরিলা যুদ্ধে অবতীর্ণ হন।  কিন্তু তার সাহস ও যুদ্ধের শক্তি ব্রিটিশ শক্তিশালী সামরিক মেশিনের কাছে যথেষ্ট ছিল না। প্রায় পরাজয়ের মুখোমুখি হয়েও অবন্তী বাঈ লোধী চিন্তা করেন, আত্মসমর্পণের পরিবর্তে নিজের জীবনকে উৎসর্গ করা ভাল।। ১৮৫৮ সালের ২০ মার্চ তিনি নিজের তরবারি দিয়ে নিজেকে হত্যা করে শহীদ হন। 
স্বাধীনতার পর, লোক সমাবেশের মাধ্যমে অবন্তী বাঈ লোধীকে স্মরণ করা হয়েছিল।   তাকে প্রায়ই ঝাঁসি রানী লক্ষ্মীবাঈ , কিতুর রানী চেন্নামার সাথে তুলনা করা হয়। যিনি তার রাজ্যকে রক্ষা করার জন্য ব্রিটিশদের বিরুদ্ধে একই রকম যুদ্ধ করেছিলেন।
নরমদা উপত্যকা উন্নয়ন কর্তৃপক্ষ তার সম্মানে জাবালপুরে একটি বাঁধ নির্মাণ করে। রানী অবন্তী বাঈ লোধী একটি জলবিদ্যুৎ কেন্দ্রের প্লান্ট সহ একটি বহুমুখী প্রকল্প। ভারত পোস্ট ২০ মার্চ ১৯৯৮ সালে প্রথম এবং ১৯ সেপ্টেম্বর ২০০১ সালে দ্বিতীয়বার অবন্তী বাঈ লোধীর সম্মানে দুটি স্ট্যাম্প জারি করে। 
২০১১ সালে, বিজেপি ও বিএসপি রাজনৈতিক দলগুলোর প্রতিবাদে ১৮৫৭ সালের স্বাধীনতা সংগ্রামের অংশ হিসেবে রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ ইতিহাসের পাঠ্যপুস্তকগুলিতে যোগ করে।
ধ্বনি ভানুশালী

ধ্বনি ভানুশালী () একজন ভারতীয় গায়িকা যিনি বলিউড সংগীত জগতে কাজ করেন। তিনি ২০১৮ সালে সত্যমেভা জয়তে চলচ্চিত্রে দিলবার গানটি গেয়েছেন। তিনি ওয়েলকাম টু নিউইয়র্ক চলচ্চিত্রে "ইশতেহার" গানটির মাধ্যমে তার সংগীতজীবন শুরু করেন। 
ধ্বনি ভানুশালী ২৪ মার্চ, ১৯৯৮ সালে মুম্বাই, মহারাষ্ট্রে জন্মগ্রহণ করেন । তিনি সাধারণত একটি গুজরাটি পরিবারে বড় হয়েছেন । তার পিতা বিনোদ ভানুশালী, টি-সিরিজের গ্লোবাল মার্কেটিং ও মিডিয়া পাবলিশিংয়ের সভাপতি । তার ছোট বোন হলেন দিয়া ভানুশালী।
ভানুশালী নেহা কক্করের সাথে দিলবার গানে এবং গুরু রনধাওয়ার সাথে ইশারে তেরে গানে কাজ করেছেন।
মাত্র ১৩ বছর বয়স থেকে তিনি বয়সে গাওয়া শুরু করেন।
আচার্য বিদ্যাসাগর

আচার্য শ্রী বিদ্যাসাগরজী মহারাজ (জন্ম 10 অক্টোবর 1946) সবচেয়ে সুপরিচিত আধুনিক দিগম্বর জৈন আচার্য (দার্শনিক সন্ন্যাসী)। তিনি তার বৃত্তি এবং তপস্যা উভয় জন্য পরিচিত হয়। তিনি ধ্যানের তার দীর্ঘ ঘণ্টা জন্য পরিচিত হয়। তিনি যখন কর্ণাটকে জন্মগ্রহণ করেন এবং রাজস্থানে দীক্ষিত করেন, তখন তিনি বুন্দেলখন্ড অঞ্চলে বেশিরভাগ সময় ব্যয় করেন যেখানে তিনি শিক্ষা ও ধর্মীয় কর্মকাণ্ডে পুনরুজ্জীবিত হওয়ার কারণে কৃতজ্ঞ হন।
মাজদ ইজ্জত আল চৌরবাজি

মাজদ ইজ্জত আল চৌরবাজি (জন্ম ১৯৮১) একজন সিরীয় নাগরিক যিনি দেশটিতে শান্তি প্রতিষ্ঠায় ও নারীর অধিকার নিয়ে কাজ করে চলেছেন।
২০১৫ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।
মারিয়া ইজ্জত আল চৌরবাজি ১৯৮১ সালে সিরিয়ার দারায়্যা জন্মগ্রহণ করেন। তার বয়স যখন ছয় মাস, তখন তার পরিবার ঐ অঞ্চলে চলমান সহিংসতা থেকে বাঁচতে ফ্রান্সে পাড়ি জমান। ১৯৯১ সালে তারা দেশে ফিরে আসেন। মারিয়া ইজ্জত আল চৌরবাজি দামেস্ক বিশ্ববিদ্যালয় থেকে ফরাসি সাহিত্যে স্নাতক ডিগ্রি লাভ করেছেন। পড়াশোনা শেষের পর তিনি দামেস্কে দুর্নীতিবিরোধী প্রচারাভিযানে জড়িয়ে পড়েন।
আরব বসন্ত শুরু হলে মারিয়া ইজ্জত আল চৌরবাজি দেশটির রাজনৈতিক বন্দীদের মুক্তি দিতে অনুরোধ করেন। এরপর তাকে গ্রেফতার করা হয় এবং তিনি পুলিশি নির্যাতনের শিকার হন। বাধাবিপত্তি সত্ত্বেও তিনি শান্তিপূর্ণ প্রতিবাদ চালিয়ে যান। তিনি দেশটির কয়েদিদের মাঝে শান্তি ও নাগরিকত্ব বিষয়ক জ্ঞান দান করেছেন। তিনি বিনা বিচারে আটক দেড়শ নারী কয়েদিকে তাদের বিরুদ্ধে আনীত অভিযোগে দেশটির আদালতে পেশ করার জন্য অনশন ধর্মঘটে উদ্বুদ্ধ করেছেন। সিরীয় বাহিনীর দমন পীড়নের মুখে তিনি তার তিন সন্তান নিয়ে লেবাননে পাড়ি জমান।
লেবাননে পৌঁছে তিনি সেখানকার সিরীয় শরণার্থীদের নিয়ে কাজ শুরু করেন। তিনি ২০১৪ সালের ২ জানুয়ারি লেবাননে সিরীয় নারী শরণার্থী ও তাদের সন্তানদের জন্য 'উইমেন নাউ' নামের একটি সংগঠন প্রতিষ্ঠা করেন। সংস্থাটি শরণার্থী নারীদের হরেক রকম কারিগরি প্রশিক্ষণ প্রদান করা ছাড়াও তাদেরকে ফরাসি ও ইংরেজি ভাষা শিক্ষা, শরণার্থী নারীদের ও তাদের সন্তানের মানসিক অবস্থার উন্নতির জন্য কাজ করত।
তিনি তার কর্মকাণ্ডের স্বীকৃতিস্বরূপ ২০১৫ সালে আন্তর্জাতিক সাহসী নারী পুরস্কার লাভ করেন।
পদ্মনাভ সিং

পদ্মণাভ সিং (জন্ম ১২ জুলাই, ১৯৯৮) একজন পোলো খেলোয়াড় এবং রাজস্থানের জয়পুুর রাজ্যের মহারাজা।
পদ্মাণভ ১৯৯৮ সালের ১২ই জুলাই জন্মগ্রহণ করেন। তার এক বোন এবং এক ভাই আছে। তার মা ভবানী সিংয়ের একমাত্র কন্যা দিয়া কুমারী এবং বাবা ভবানী সিং এর 
২০১১ সালে ভবানী সিংয়ের মৃত্যুতে, পদ্মণাভ আনুষ্ঠানিকভাবে জয়পুরের মহারাজা রূপে অভিষিক্তসদস্যের কয়েক দশক আগেইকর্মচারীর াধি আইনত ভাবে বিলুপ্ত করা হয়েছিল।
পদ্মনাভ সিং আজমের মায়ো কলেজে এবং যুক্তরাজ্যের সমারসেটের মিলফিল্ড স্কুলে পড়াশোনা করেন বর্তমানে তিনি নিউ ইয়র্ক ইউনিভার্সিটিতে পড়াশোনা করছেন।
তার পিতামহ ভবানী সিং এবং প্রপিতামহ দ্বিতীয় মান সিংের মতো পদ্মনাভ একজন সফল পোলো খেলোয়াড় ২০১৫ সালে তিনি ইংল্যান্ডের প্রতিযোগিতামূলক পোলো খেলতে শুরু করেছিলেন এবং গার্ডস পোলো ক্লাবের সদস্য ছিলেন। ২০১৭ সালে, তিনি হুর্লিংহাম পার্কের খেলায় ভারতীয় জাতীয় দলকে নেতৃত্ব দেন।।
১৯৫৬-এর পাকিস্তানের সংবিধান

পাকিস্তানের সংবিধান (১৯৫৬) ইসলামি প্রজাতন্ত্রী পাকিস্তানের প্রথম সংবিধান যা ১৯৫৬ সালে প্রণীত হয়। এই সংবিধান ১৯৫৬ সাল থেকে ১৯৫৮ সালের সামরিক অভ্যুত্থান পর্যন্ত কার্যকর ছিল। এই সংবিধানের ১৩টি ভাগ, ২৩৪টি অনুচ্ছেদ ও ৬টি তফসিল ছিল। এই সংবিধানের মাধ্যমে পাকিস্তান অধিরাজ্য ইসলামি প্রজাতন্ত্রী পাকিস্তান নাম গ্রহণ করে। ১৯৫৬ সালের সংবিধানের ২১৪ নং অনুচ্ছেদে বাংলা ও উর্দুকে পাকিস্তানের রাষ্ট্রভাষা হিসেবে উল্লিখিত হয়েছিল।
১৯৪৭ সালে যুক্তরাজ্য থেকে পাকিস্তান স্বাধীন হয়, কিন্তু ১৯৫৬ সাল পর্যন্ত কানাডা বা অস্ট্রেলিয়ার মতো ব্রিটিশ অধিরাজ্য হিসেবে বহাল ছিল। ভারতীয় স্বাধীনতা আইন, ১৯৪৭ এর ধারা ৮ এর অধীন, ভারত সরকার আইন, ১৯৩৫ কিছু সংশোধনী সহকারে পাকিস্তানের সংবিধান হিসেবে কার্যকর ছিল ১৯৫৬ পর্যন্ত। কিন্তু পূর্ণ স্বাধীনতা অর্জনের জন্য জনগণের নির্বাচিত প্রতিনিধিদের দ্বারা সংবিধান প্রণয়নের প্রয়োজন ছিল। তাই স্বাধীনতা আইনের অধীনে প্রথম পাকিস্তানের গণপরিষদ গঠিত হলে গণপরিষদ প্রথমে সংবিধান প্রণয়নের দায়িত্বে নিয়োজিত হয়।
জাতীয় পরিষদে বাঙালিদের প্রতিনিধিত্ব প্রয়োজনের তুলনায় কম ছিল। প্রদেশগুলিকে কোন স্বায়ত্তশাসন দেওয়া হয় নি। সেনাবাহিনী প্রাতিষ্ঠানিকীকরণের সূচনাও হয় এই সংবিধানের মাধ্যমে।
১৯৫৮ সালের ৭ই অক্টোবর, রাষ্ট্রপতি ইসকান্দার মির্জা একটি " অভ্যুত্থান ডি'আতাত " মঞ্চস্থ করেছিলেন। তিনি সংবিধান বাতিল করে দিয়েছিলেন, সামরিক আইন চাপিয়ে দিয়েছিলেন এবং জেনারেল মুহাম্মদ আইয়ুব খান চিফ মার্শাল আইন প্রশাসক এবং আজিজ আহমদকে সেক্রেটারি জেনারেল এবং উপ -প্রধান মার্শাল আইন হিসাবে নিযুক্ত করেছিলেন প্রশাসক। তবে, তিন সপ্তাহ পরে জেনারেল আইয়ুব - যিনি সামরিক আইন আরোপের আগে সরকারের কর্তৃত্বকে প্রকাশ্যে প্রশ্ন করেছিলেন - তিনি ১৯৫৮ সালের ২ অক্টোবর ইস্কান্দার মির্জাকে দায়ের করেছিলেন এবং রাষ্ট্রপতি পদ গ্রহণ করেছিলেন, যা পাকিস্তানের রাজনৈতিক ব্যবস্থার সামরিকীকরণকে কার্যত আনুষ্ঠানিকভাবে আনুষ্ঠানিক করে তুলেছিল। চার বছর পরে একটি নতুন দলিল, ১৯৬২ সালের সংবিধান গৃহীত হয়েছিল। এটি শেষ পর্যন্ত ১৯৭৩ সালের সংবিধান দ্বারা সফল হয়েছিল।
জিনাত মোশাররফ

জিনাত মোশাররফ জাতীয় পার্টির রাজনীতিবিদ এবং সাবেক সংসদ সদস্য। তিনি জাতীয় সংসদে ২৯ নং সংরক্ষিত মহিলা আসনের সদস্য ছিলেন।
জিনাত মোশাররফ ও তার স্বামীকে ১৯৯০ সালে গ্রেফতার করা হয়েছিল এবং হুসেইন মুহাম্মদ এরশাদ সরকারের পতনের পর স্পেশাল পাওয়ার অ্যাক্টের অধীনে ১২০ বছরের কারাদণ্ড প্রদান করা হয়েছিল। ১৯৯৬ সালে জাতীয় পার্টির প্রার্থী হিসাবে তিনি নারী সংরক্ষিত আসন থেকে সংসদ সদস্য হিসেবে নির্বাচিত হন।
জিনাত এ কে এম মোশাররফের সাথে বিবাহ বন্ধনে আবদ্ধ হন। ১৯৯০ সালে সরকারি মালিকানাধীন দৈনিক বাংলা দাবি করে যে, এরশাদ এবং জিনাত মোশাররফ প্রায়ই বাংলাদেশ কেমিক্যাল ইন্ডাস্ট্রিজ কর্পোরেশনের মালিকানাধীন অতিথিশালায় মিলিত হতেন। জিনাতের স্বামী এ. কে. এম. মোশাররফ হোসেনকে ১৯৮৮ সালে শিল্প মন্ত্রণালয়ের সচিব হিসেবে এরশাদ সরকারে চাকরি দেওয়ার আগ পর্যন্ত মোশাররফ হোসেন কোম্পানির চেয়ারম্যান ছিলেন। বাংলাদেশের সাবেক রাষ্ট্রপতি হুসেন মোহাম্মদ এরশাদের সাথে তার দীর্ঘ ১৪ বছরের সম্পর্ক ছিল, যা ১৯৯৭ সালে সমাপ্তি ঘটে। এ সংবাদ প্রকাশের পর ১৭ এপ্রিল ১৯৯৭ সালে এ কে এম মোশাররফ হোসেন জিনাতকে তালাক দেওয়ার সিদ্ধান্ত নেন। জাতীয় পার্টির রাজনীতিবিদেরা জাতীয় পার্টির চেয়ারম্যানের পদ থেকে এরশাদ অপসারণের কথা বলেছিলেন। পারিবারিক সমস্যা নিরসনে ঢাকার তৎকালীন মেয়র মো. হানিফ জিনাত মোশাররফ ও তার স্বামীর মধ্যে মধ্যস্থতা করেন।
তাবাসসুম আদনান

তাবাসসুম আদনান (উর্দু: تبسم عدنان) (জন্ম ১৯৭৭) হলেন পাকিস্তানের সোয়াত জেলার একজন নারী অধিকার কর্মী। তিনি ২০১৫ সালে আন্তর্জাতিক সাহসী নারী পুরস্কার লাভ করেছিলেন।
তাবাসসুম আদনান জন্মেছেন ১৯৭৭ সালে। তিনি বেড়ে উঠেছেন দেশটিত সোয়াত জেলায়। ১৩ বছর বয়সে তার বিয়েছিল। তার চারটি সন্তান হয়েছিল। ২০ বছর বয়সে তার ও তার স্বামীর মাঝে বিবাহ বিচ্ছেদ ঘটে। তিনি গৃহ নির্যাতনের শিকার হয়েছিলেন। তিনি তার এহেন পরিস্থিতিতে পড়ার পর একদিন একটি স্থানীয় সাহায্য সংস্থার নারী ক্ষমতায়ন বিষয়ক সেমিনারে অংশগ্রহণ করেন। এটি তাকে অনুপ্রেরিত করেছিল। তিনি এর পূর্বে স্থানীয় পঞ্চায়েতে তার সমস্যা নিয়ে যেয়ে প্রতিকার পান নি, যেখানে সব সদস্য ছিলেন পুরুষ।
২০১৩ সালের মে মাসে তিনি নিজে নারী পঞ্চায়েত প্রতিষ্ঠা করেন, যা ছিল দেশটির প্রথম নারী পঞ্চায়েত। তার ২৫ সদস্যবিশিষ্ট নারী পঞ্চায়েত নির্যাতিত নারীদের আইনি সহায়তা প্রদান করে থাকে। তার নারী পঞ্চায়েত নারীশিক্ষা, নারীস্বাস্থ্য, কিশোরীস্বাস্থ্য নিয়ে কাজ করা ছাড়াও নারীদের কারিগরি প্রশিক্ষণ ও ক্ষুদ্রঋণ প্রদান করত। নারী পঞ্চায়েত ঐ অঞ্চলে অনার কিলিং, যৌতুক সহিংসতা, এসিড নিক্ষেপ ও নারী নির্যাতন বন্ধে কাজ করে চলেছে। তার নারী পঞ্চায়ের নারী অধিকার কর্মী ও পুরুষ পঞ্চায়েত সদস্যের নিকট থেকে বিরোধিতার সম্মুখীন হলেও থেমে থাকে নি।
২০১৪ সালে এক মেয়ে শিশু ধর্ষণের শিকার হলে স্থানীয় পঞ্চায়েত বিষয়টি সুরাহা না করতে পারলে বিষয়টি নিয়ে তাবাসসুম আদনানের নারী পঞ্চায়ের রাস্তায় নামে। ফলশ্রুতিতে 
অভিযুক্তকে গ্রেফতার করা হয় এবং এরপর তাবাসসুম আদনানকে স্থানীয় পঞ্চায়েতে যোগ দিতে অনুরোধ করা হয়। এই ঘটনার পর নারী পঞ্চায়েত অনুপ্রেরণা লাভ করে এবং নারী বিরোধী সহিংসতায় অভিযুক্তদের গ্রেফতারে অবদান রেখে চলেছে। ২০১৪ সালে তার নারী পঞ্চায়েত বাল্যবিবাহ প্রতিরোধী আইন প্রণয়নের দাবি জানায়। ধর্মীয় ব্যক্তিদের প্রবল আপত্তি সত্ত্বেও সিন্ধু বিধানসভা সর্বসম্মতিক্রমে বাল্যবিবাহ প্রতিরোধী আইন পাস করে। ২০১৪ সালের ডিসেম্বরে দেশটির পাঞ্জাব বিধানসভা সর্বসম্মতিক্রমে বাল্যবিবাহ প্রতিরোধী রেজুলেশন পাস করে। তিনি বাধা বিপত্তি সত্ত্বেও দেশটিতে নারী অধিকার, নারী ক্ষমতায়ন নিয়ে কাজ করে চলেছেন।
২০১৩ সালে তিনি হিউম্যান ডিফেন্ডারস অ্যাওয়ার্ড লাভ করেন। ২০১৪ সালে তিনি এন-পিস এমপাওয়ারমেন্ট পুরস্কারের জন্য মনোনীত হন।
২০১৫ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি নেলসন ম্যান্ডেলা পুরস্কার লাভ করেন।
রাজা চন্দ

রাজা চন্দ একজন ভারতীয় চলচ্চিত্র পরিচালক, যিনি বাংলা ভাষার চলচ্চিত্র এবং বাণিজ্যিক বিজ্ঞাপন নির্মাতা। তিনি ৪৫০+ বিজ্ঞাপন তৈরি করেছেন। তাঁর চলচ্চিত্রকারীর মধ্যে "চ্যালেঞ্জ ২" , "লে হালুয়া লে" , "রংবাজ" এবং টার্গেট অন্তর্ভুক্ত রয়েছে।
ইসরাত সুলতানা ইলেন ভুট্টো

ইসরাত সুলতানা ইলেন ভুট্টো বাংলাদেশ জাতীয়তাবাদী দলের রাজনীতিবিদ এবং ঝালকাঠি - ২ সাবেক সংসদ সদস্য।
২০০০ সালে ঝালকাঠি-২ থেকে বাংলাদেশ জাতীয়তাবাদী দলের প্রার্থী হিসাবে ভুট্টো সংসদে নির্বাচিত হন। তার স্বামী ও সংসদ সদস্য জুলফিকার আলী ভুট্টোর মৃত্যুর পর আসনটি খালি হয়ে যায়। তিনি বাংলাদেশ আওয়ামী লীগের রাজনীতিবিদ আমির হোসেন আমুকে পরাজিত করে বাংলাদেশ জাতীয়তাবাদী দলের প্রার্থী হিসাবে ২০০১ সালের সাধারণ নির্বাচনে পুনরায় নির্বাচিত হন।. ২০০৬ সালে, তিনি জুলফিকারের বড় ভাই চুনু মোল্লার বিরুদ্ধে তার স্বামীর হত্যার অভিযোগ আনেন।
সাঘাটা পাইলট বালিকা উচ্চ বিদ্যালয় ও কলেজ

সাঘাটা পাইলট বালিকা উচ্চ বিদ্যালয় ও কলেজ, গাইবান্ধা জেলার সাঘাটা উপজেলায় অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। এই বিদ্যালয় দিনাজপুর শিক্ষা বোর্ড এর অন্তর্গত।
বিদ্যালয়টি ১৯৭৪ সালের পহেলা জানুয়ারি প্রতিষ্ঠিত হয়েছিল।
সাঘাটা পাইলট বালিকা উচ্চ বিদ্যালয় ও কলেজ এর বিদ্যালয় বিভাগে বিজ্ঞান ও মানবিক শাখা এবং কলেজ বিভাগে বিজ্ঞান, মানবিক ও ব্যবসায় শিক্ষা শাখা রয়েছে।
সাঘাটা পাইলট বালিকা উচ্চ বিদ্যালয় ও কলেজ সাঘাটার প্রাণকেন্দ্রে অবস্থিত।উপজেলা হাসপাতাল থেকে মাত্র কয়েকশ গজ পূর্বে অবস্থিত। যদিও এখান থেকে জেলা সদরের দুরত্ব প্রায় ৪০ কিলোমিটার কিন্তু যোগাযোগ ব্যবস্থা যথেষ্ট ভালো হওয়ায় মাত্র ৪০-৫০ মিনিটেই যাতায়াত করা যায়। যাতায়াতের প্রধান মাধ্যম সিএনজি চালিত অটোরিক্সা । 
বর্তমানে প্রতিষ্ঠানটিতে পুরাতন টিনশেড ভবন-সহ আরও ৩টি নতুন ভবন রয়েছে। এছাড়া ৪ তলা একটি ভবন নির্মাণাধীন অবস্থায় রয়েছে।
এই প্রতিষ্ঠানে লেখাপড়ার পাশাপাশি 
বির্তক, আবৃত্তি, সঙ্গীত, খেলাধুলা, চিত্রাংকন প্রতিযোগিতা, দেয়াল পত্রিকা প্রকাশ প্রভৃতি কার্যক্রম অনুষ্ঠিত হয়। এছাড়াও বিএনসিসি, স্কাউটস, গার্ল গাইড, রেড ক্রিসেন্ট প্রভৃতি সংগঠনের শাখা রয়েছে।
এই প্রতিষ্ঠানের গ্রন্থাগারটিতে প্রায় ২০০০ বই রয়েছে।
সাঘাটা পাইলট বালিকা উচ্চ বিদ্যালয় ও কলেজ এর ১টি নিজস্ব ক্যান্টিন রয়েছে।
প্রতিষ্ঠার পর হতেই প্রতিষ্ঠানটি বিভিন্ন সংগঠনের সঙ্গে জড়িত। যেমন ডিবেট ক্লাব, কালচারাল ক্লাব।
প্রতিষ্ঠার পর হতেই এটি বিভিন্ন সাংস্কৃতিক কর্মকাণ্ডে অংশগ্রহণ করে আসছে। স্টুডেন্টস কেবিনেট চালু করা হয়েছে। সাঘাটা পাইলট বালিকা উচ্চ বিদ্যালয় ও কলেজ মাঠে জাতির পিতা বঙ্গবন্ধু শেখ মুজিবুর রহমানের ১০২ তম জন্ম দিবস ও জাতীয় শিশু দিবস ২০২২ ইং উদযাপন উপলক্ষে কেক কেটে আলোচনা সভা ও মা সমাবেশ পালিত হয়।
উক্ত আলোচনা সভায় অতিথি হিসেবে উপস্থিত ছিলেন, জনাব মোঃ ফরহাদ হোসেন। সভাপতি, সাঘাটা পাইলট বালিকা উচ্চ বিদ্যালয়।
অত্র প্রতিষ্ঠানের অধ্যক্ষ জনাব জাহিদুল ইসলাম। জনাব আলতাফ হোসেন সাবেক অধ্যক্ষ অত্র প্রতিষ্ঠান। আব্দুল মান্নান মন্ডল বীর মুক্তিযোদ্ধা। দেলোয়ার হোসেন বীর মুক্তিযোদ্ধা। মাখন চন্দ্র বর্মন সহকারী প্রধান শিক্ষক অত্র প্রতিষ্ঠান।
আরও উপস্থিত ছিলেন অত্র প্রতিষ্ঠানের শিক্ষক ও কর্মচারী বৃন্দ।
আশরাফুন্নেছা মোশাররফ

আশরাফুন্নেছা মোশাররফ ছিলেন বাংলাদেশ আওয়ামী লীগের একজন রাজনীতিবিদ এবং নারী সংরক্ষিত আসন মনোনীত সাবেক সংসদ সদস্য। তিনি বাংলাদেশ আওয়ামী মহিলা লীগের সাবেক সভাপতি ছিলেন।
আশরাফুন্নেছা মোশাররফ বাংলাদেশের মহান স্বাধীনতা সংগ্রামে অংশগ্রহণ করেছিলেন।. ২০০৯ সালে মহিলা সংরক্ষিত আসন থেকে তিনি নির্বাচিত হন। তিনি বাংলাদেশ আওয়ামী লীগের সভাপতি হিসেবে দায়িত্ব পালন করেন। ২০০৩ সালের ১২ জুলাই তিনি মহিলা আওয়ামী লীগের সভাপতি হয়েছিলেন।
আশরাফুন্নেছার ডা. মোশাররফ হোসেনের সাথে বিবাহ বন্ধনে আবদ্ধ হবে। তার স্বামী সাবেক সংসদ সদস্য ও গণপরিষদ সদস্য মুক্তিযোদ্ধা। মুক্তিযুদ্ধ চলাকালে তিনি মুজিবনগর সরকারের স্বাস্থ্য পরিচালক ছিলেন। দেশের জন্য কৃতিত্বপূর্ণ অবদান রাখায় তাকে স্বাধীনতা পদকে ভূষিত করা হয়। আশরাফুন্নেছা তিন ছেলে ও চার মেয়ে রেখে গেছেন।
আশরাফুন্নেছা মোশাররফ ১৮ জানুয়ারী ২০১৯ সালে ঢাকার স্কয়ার হাসপাতালে মৃত্যুবরণ করেন।
মাহা আল মুনিফ

মাহা আল মুনিফ (আরবি: مها المنيف, জন্ম ১৯৮১) হলেন একজন সৌদি আরবের নাগরিক যিনি একজন শিশুরোগ বিশেষজ্ঞ ও দেশটির জাতীয় পরিবার সুরক্ষা কর্মসূচির এক্সিকিউটিভ ডিরেক্টর। ২০১৪ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।
মাহা আল মুনিফ ১৯৬০ সালে সৌদি আরবে জন্মগ্রহণ করেন, যে বছরে দেশটিতে নারীদের শিক্ষাগ্রহণের অধিকার দেওয়া হয়। তিনি সৌদি আরবের স্কুল ও বিশ্ববিদ্যালয়ে পড়লেও তিনি যুক্তরাষ্ট্রে এক যুগেরও বেশি সময় কাজ করেছেন। দেশে ফিরে এসে তিনি দেশটিতে পারিবারিক সহিংসতা ও শিশু নির্যাতনের শিকার নারী ও শিশুদের নিয়ে কাজ শুরু করেন।
২০০৫ সালে দেশটিতে জাতীয় পরিবার সুরক্ষা কর্মসূচি প্রতিষ্ঠিত হয়। জাতীয় পরিবার সুরক্ষা কর্মসূচি পারিবারিক সহিংসতা ও শিশু নির্যাতনের শিকার মানুষদের নিয়ে কাজ করে থাকে।
মাহা আল মুনিফ ২০০৯ সাল থেকে ২০১৩ সাল পর্যন্ত দেশটির শুরা কাউন্সিলের সাথে যুক্ত ছিলেন। তিনি এবং জাতীয় পরিবার সুরক্ষা কর্মসূচি দেশটিতে পারিবারিক সহিংসতারোধী আইন প্রণয়নে অবদান রেখেছিল।
মাহা আল মুনিফ ২০১৪ সালে আন্তর্জাতিক সাহসী নারী পুরস্কার লাভ করেন। তিনি পুরস্কার প্রদান অনুষ্ঠানে উপস্থিত ছিলেন না। পরবর্তী সময়ে তৎকালীন মার্কিন রাষ্ট্রপতি বারাক ওবামা ২০১৬ সালের মার্চ মাসে এক রাষ্ট্রীয় সফরে সৌদি আরবে গেলে তিনি তার নিকট থেকে আন্তর্জাতিক সাহসী নারী পুরস্কার গ্রহণ করেন।
সাগুফতা রফিক

সাগুফতা রফিক একজন ভারতীয় চলচ্চিত্র পরিচালিকা ও স্ক্রিন লেখিকা। তিনি বাংলা এবং হিন্দি উভয় চলচ্চিত্রে কাজ করেছেন। এছাড়াও তিনি কয়েকটি টেলিভিশন ধারাবাহিকেও কাজ করেছেন।
মহেশ ভট্টের প্রোডাকশন কোম্পানী ভিশেশ ফিল্মস-এ যোগদান করে শাগুফতা প্রাথমিক সাফল্য লাভ করেন। তিনি মহেশ ভট্টের প্রযোজনা সংস্থা, বিশাল ফিল্মস-এ যোগ দিয়ে শাগুফতা সাফল্য অর্জন করেছিলেন। সেখানে তিনি ১১টি ছবির কাহিনী লিখেন। এরপর লেখক এবং চিত্রনাট্যকার হিসাবে অনেকগুলি চলচ্চিত্রে কাজ করার পর, একজন লেখক এবং চিত্রনাট্যকার সে সঙ্গে তার পরিচালক আত্মপ্রকাশ হিসাবে অনেক ছায়াছবি জন্য কাজ করার পর বাংলা অ্যাকশন থ্রিলার চলচ্চিত্র "মন জানে না" পরিচালনার মাধ্যমে তিনি পরিচালক হিসেবে আত্মপ্রকাশ করেন। চলচ্চিত্রটি তে মুল ভুমিকাতে অভিনয় করেন "যশ দাশগুপ্ত" ও মিমি চক্রবর্তী। চলচ্চিত্রটি হোলি ২০১৯ এ মুক্তি পায়।
লতিফা ইবনে জিয়াতেন

লতিফা ইবনে জিয়াতেন (আরবি: لطيفة بن زياتين, জন্ম ১ জানুয়ারি ১৯৬০, তেতৌয়ান, মরক্কো) হলেন একজন ফরাসি মরোক্কান, যিনি ২০১২ সালে ফ্রান্সের তুলুজে সন্ত্রাসী হামলায় নিহত ইমাদ ইবনে জিয়াতেনের মা।
লতিফা ইবনে জিয়াতেন ১৭ বছর বয়সে ১৯৭৭ সালে ফ্রান্সে আসেন। তার স্বামী ফরাসি রেলওয়ে বিভাগে চাকরি করতেন। লতিফা ইবনে জিয়াতেন চার ছেলে ও এক মেয়ের জননী।
তার এক ছেলে ইমাদ ইবনে জিয়াতেন দেশটির প্রথম প্যারাট্রুপ রেজিমেন্টে সার্জেন্ট পদে কর্মরত ছিলেন। ২০১২ সালের ১২ মার্চ এক সন্ত্রাসী হামলায় নিহত হন তিনি।
লতিফা ইবনে জিয়াতেন তখন মিউজিয়াম অব ফাইন আর্টস অব রৌয়েনে কর্মরত ছিলেন। তার ছেলের মৃত্যুর পর তিনি ইজার্দসে গমন করেন, যেখানে সন্ত্রাসী হামলাকারী থাকত। ২০১২ সালের এপ্রিলে তিনি ইমাদ ইবনে জিয়াতেন ইয়ুথ অ্যাসোসিয়েশন ফর পিস গঠন করেন। সংগঠনটি পিছিয়ে থাকে অঞ্চলের যুবসমাজ নিয়ে কাজ করা ছাড়াও ধর্মনিরপেক্ষতা ও আন্তঃধর্মীয় সংলাপ প্রসারে কাজ করে যাচ্ছে। সংগঠনটির পৃষ্ঠপোষক হলেন জামাল দেব্বৌজি। সংগঠনটির কার্যালয় ফ্রান্সের রাজধানী প্যারিসে অবস্থিত।
২০১৪ সালের ফেব্রুয়ারিতে তাকে দেশটির রিপ্রেজেন্টেটিভ কাউন্সিল অব জিউইশ ইন্সটিটিউশনস ইন ফ্রান্স তাকে তার সংগঠনের কর্মকাণ্ডের জন্য সম্মানিত করেছিল। তার সংগঠনটি দেশটির শিক্ষা মন্ত্রণালয় থেকেও অনুদান পেয়ে থাকে।
২০১৫ সালের জানুয়ারিতে তিনি প্যারিসের একটি সিনাগোগে শার্লি এবদো হামলায় নিহতের স্মরণে মোমবাতি প্রজ্বলনের অনুষ্ঠানে আমন্ত্রিত হয়েছিলেন।
২০১৫ সাকে তিনি শিরাক ফাউন্ডেশন থেকে সহিংসতাবিরোধী পুরস্কার লাভ করেন। ২০১৬ সালে তিনি আন্তর্জাতিক সাহসী নারী পুরস্কার লাভ করেন।
জুমানা হাদ্দাদ

জুমানা হাদ্দাদ () (জন্ম: ডিসেম্বর ৬, ১৯৭০)
লেবাননের লেখিকা, বক্তা, সাংবাদিক এবং নারী অধিকার কর্মী। তিনি তার সাংস্কৃতিক ও সামাজিক কর্মকাণ্ডের জন্য অ্যারাবিয়ান বিজনেস ম্যাগাজিনে পর পর চার বছর বিশ্বের ১০০ শক্তিশালী আরব নারীদের মধ্যে অন্যতম একজন হিসেবে স্থান পান (২০১৭ সালে ৩৪তম অবস্থানে ছিলেন)। তিনি ত্রৈমাসিক আরবি ভাষার পত্রিকা " 'জাসাদ' " এর প্রতিষ্ঠাতা। হাদ্দাদ মুক্ত অভিব্যক্তি ও সমালোচনামূলক চিন্তাভাবনা বিষয়সমূহ তুলে ধরার জন্য ২০১৮ সালের নভেম্বর মাসে আলহুররা নামক নতুন কার্যক্রম চালু করেন।
তিনি ১৯৯৭ সাল থেকে ২০১৭ সাল পর্যন্ত আন-নাহার পত্রিকার সাংস্কৃতিক সম্পাদক ছিলেন। জুমানা হাদ্দাদ মার্চ লেবাননের উপদেষ্টা বোর্ডে আছেন।
২০০৯ সালে তিনি লেবাননের চলচ্চিত্র নির্মাতা জোকেলিন সাব এর 'ওয়্যাট'স গোইং অন?’ ছবিতে সহ-রচনা এবং অভিনয় করেছেন।
২০০৯ সালের অক্টোবর মাসে ৩৯ বছরের কম বয়সী ৩৯ জন আকর্ষণীয় আরবীয় লেখকদের মধ্যে তিনি একজন নির্বাচিত হন।
২০০৯ সালের নভেম্বর মাসে তিনি কবিতা লেখার জন্য ইতালির পেসকারব্রুজজো ফাউন্ডেশন থেকে উত্তর-দক্ষিণ অঞ্চলীয় আন্তর্জাতিক পুরস্কার লাভ করেন।
২০১০ সালের ফেব্রুয়ারিতে তিনি নীল মহানগরী আল মাজিদি ইবনে ধাহের আরব সাহিত্য পুরস্কার লাভ করেন।
২০১০ সালের অগাস্ট মাসে তিনি ইতালির পোরতো রেকানাতি থেকে রোডোল্ফো জেনটিলি পুরস্কার লাভ করেন।
২০১২ সালের নভেম্বরে, ইতালির কাতানিয়াতে তিনি সাংবাদিকতার জন্য কুতুলি পুরস্কার পান।
২০১৩ সালের জুলাই মাসে তিনি ভূমধ্যসাগরীয় নেপলস শহরের মেয়র লুইজি দে ম্যাজিস্ট্রিস দ্বারা নেপলস শহরের জন্য সম্মানসূচক সংস্কৃতি ও মানবাধিকার দূত হিসেবে নিযুক্ত হন।
২০১৪ সালের ফেব্রুয়ারি মাসে তিনি ইতালির আকুইটার্মের আর্চিকালচারা ফাউন্ডেশন থেকে 'ক্যারিয়ার পোয়েট্রি পুরস্কার' এ ভূষিত হন।
২০১৮ সালে তিনি লেবাননের সংসদ নির্বাচনে অংশগ্রহণ করেন। নির্বাচনের রাত্রে একটি টিভি চ্যানেল জানায় যে তিনি জয়লাভ করেছেন, তবে পরের দিন সকালে কর্তৃপক্ষ জানায় যে তিনি আসলে পরাজিত হয়েছেন। তিনি অভিযোগ করেন যে নির্বাচনে জালিয়াতির জন্য তিনি আসন জিততে পারেননি এবং তার জন্য তিনি সাংবিধানিক পরিষদের কাছে একটি আপিল জমা দেন। তবে তার আপিল দশজন বিচারকের মধ্যে মাত্র তিনজন সমর্থন করায় তা খারিজ হয়ে যায়। 
জুমানা একটি রক্ষণশীল সিরিয়াক অর্থোডক্স পরিবারে জন্মগ্রহণ করেন। তিনি তার দুই ছেলের সঙ্গে বৈরুতে বসবাস করেন। তিনি একজন নাস্তিক এবং ধর্মীয় সমালোচক।
জুমানা হাদ্দাদ একজন নারীবাদী (তিনি নিজেকে তৃতীয় তরঙ্গের নারীবাদী হিসেবে সংজ্ঞায়িত করেন)। তিনি সমতা, মানবাধিকার, স্বতন্ত্র স্বাধীনতা এবং ধর্মনিরপেক্ষতা নিয়ে কাজ করার একজন সক্রিয় কর্মী। তিনি লেবাননে এবং আরব বিশ্বে হোমোফোবিয়ার বিরুদ্ধে তার কর্মকাণ্ডের জন্যও পরিচিত।
আওয়াদেয়া মাহমুদ

আওয়াদেয়া মাহমুদ (আরবি:عوضية محمود) হলেন একজন একজন সুদানি নারী, যিনি দেশটির খার্তুম রাজ্যের উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভের প্রতিষ্ঠাতা প্রধান। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
আওয়াদেয়া মাহমুদ ১৯৬৩ সালে সুদানের দক্ষিণ কোরদোফান অঞ্চলে জন্মগ্রহণ করেন। সেখানে সহিংসতা শুরু হলে তার পরিবার খার্তুমে চলে আসে।
বিয়ের পর ১৯৮৬ সালে তিনি জীবিকার জন্য চা বিক্রি শুরু করেন, যা তার পরিবারের জীবিকা নির্বাহের জন্য সহায়ক ছিল। ১৯৯০ সালে তিনি উইমেন্স ফুড অ্যান্ড টি সেলারস কোওপারেটিভ এবং উইমেন্স মাল্টিপারপাজ কোওপারেটিভ প্রতিষ্ঠা করেন।
সংগঠন দুইটি তার সদস্যদের বিভিন্ন রকম সহায়তা প্রদান করত। সংগঠন দুইটি ভালো চলেছিল না। ফলশ্রুতিতে, তা ঋণগ্রস্ত হয়ে পড়ে এবং তাকে চার বছর জেলে থাকতে হয়। জেল থেকে মুক্তি পাবার পর তিনি পুনরায় সংগঠন দুইটি নিয়ে কাজ শুরু করেন। বর্তমানে, সংগঠন দুইটির আট হাজারেরও অধিক সদস্য আছে। সংগঠনটি দেশটির দারফুর, দক্ষিণ কোরদোফান ও ব্লু নাইল অঞ্চলের বাস্তুচ্যুত নারীদের নিয়ে কাজ করে চলেছে।
২০১৬ সালে তিনি আন্তর্জাতিক সাহসী নারী পুরস্কার লাভ করেন।
সাইরা আফজাল তারার

সাইরা আফজাল তারার (; জন্ম ৭ জুন ১৯৬৬) একজন পাকিস্তানি রাজনীতিবিদ যিনি আগস্ট ২০১৭ থেকে মে ২০১৮ পর্যন্ত আব্বাসি মন্ত্রিসভায় জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসেবে দায়িত্ব পালন করেন। ২০১৭ থেকে ২০১৩ পর্যন্ত তিনি জাতীয় স্বাস্থ্য সেবা নিয়ন্ত্রণ ও সমন্বয় প্রতিমন্ত্রী হিসেবে নিযুক্ত ছিলেন। তিনি পাকিস্তান মুসলিম লীগ (এন) এর একজন নেতা, তিনি ২০০৮ থেকে ২০১৮ সালের মে মাস পর্যন্ত পাকিস্তানের জাতীয় সংসদের সদস্য ছিলেন।
তিনি ১৯৬৬ সালের ৭ জুন পাকিস্তানের পাঞ্জাবের হাফিজাবাদে জন্মগ্রহণ করেন।<ref name="pildat1/dob"></ref>
তারার ২০০৮-এর পাকিস্তানি জাতীয় নির্বাচনে পাকিস্তান মুসলিম লীগ (এন) এর প্রার্থী হিসেবে এনএ-১০২ (হাফিজাবাদ-১) আসন থেকে নির্বাচিত হয়ে পাকিস্তান জাতীয় সংসদের সদস্য হন।
২০১৩-এর পাকিস্তানি জাতীয় নির্বাচনে পাকিস্তান মুসলিম লীগ (এন) এর প্রার্থী হিসেবে এনএ-১০২ (হাফিজাবাদ-১) আসন থেকে তিনি পুনরায় নির্বাচিত হন।
জুন ২০১৩-এ, তিনি প্রধানমন্ত্রী নওয়াজ শরীফের মন্ত্রীসভায় স্বাস্থ্য প্রতিমন্ত্রী নিযুক্ত হন। পানামা পেপার্স কেলেঙ্কারির মামলার সিদ্ধান্তের পর প্রধানমন্ত্রী নওয়াজ শরিফের পদত্যাগের পর ফেডারেল মন্ত্রিসভা ভেঙ্গে পড়ার পর জুলাই ২০১৭ সালে তিনি মন্ত্রিপরিষদ কার্যালয়ে পদত্যাগ করেন।
২০১৭ সালের আগস্ট মাসে পাকিস্তানের প্রধানমন্ত্রী হিসেবে শহীদ খাকান আব্বাসির নির্বাচনী জয়ের পর, তাকে আব্বাসির ফেডারেল মন্ত্রিসভায় অন্তর্ভুক্ত করা হয়।<ref name="app/4aug2017"></ref> তিনি জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসাবে নিযুক্ত হন। ৩১ মে ২০১৮-এ মেয়াদ শেষে জাতীয় পরিষদের বিলুপ্তির পরে, তারার জাতীয় স্বাস্থ্য সেবা নিয়ন্ত্রণ ও সমন্বয় মন্ত্রী হিসাবে দায়িত্ব পালন থেকে পদত্যাগ করেন। মার্চ ২০১৮-এ, জনসাধারণের জন্য সেবার স্বীকৃতি স্বরুপ পাকিস্তানের রাষ্ট্রপতি মামনুন হুসাইন তাকে সিতারা-ই-ইমতিয়াজ পাকিস্তানের তৃতীয় সর্বোচ্চ বেসামরিক পুরস্কার প্রদান করেন।
নাজমা আকতার

নাজমা আক্তার (জন্ম ১৯৭৫) বাংলাদেশী ট্রেড ইউনিয়নের একজন সদস্য এবং আওয়াজ ফাউন্ডেশনের প্রতিষ্ঠাতা।
নাজমা আকতার বাংলাদেশের শ্রমিক নেতাদের মধ্যে অনত্যম একজন। ১১ বছর বয়সে তিনি তার মায়ের সাথে পোশাক কারখানায় কাজ শুরু করেছিলেন। সপ্তাহে তাকে প্রায় ৭০ ঘণ্টা কাজ করতে হতো। বিভিন্ন কারখানায় কাজ করা মহিলাদের সাথে অপব্যবহার ও দুর্বল আচরণ করা হয়, যার কারণে তিনি একটি ট্রেড ইউনিয়নে যোগদান করেছিলেন
নাজমা বিশ্বাস করেন, গার্মেন্টস কারখানা নারীদে বিভিন্ন সুযোগ সুবিধা এবং পছন্দ অনুযায়ী কাজের পরিবেশ দিয়ে নারীর ক্ষমতায়ন করার সম্ভাবনা রয়েছে। কিন্তু এইসব জায়গায় কাজের পরিবেশ খুবইা বিপদজ্জনক এবং নারীদের জন্য তেমন কোন চিকিৎসা ব্যবস্থা করা হয়না। তিনি বর্তমানে সম্মিলিত গার্মেন্টস শ্রমিক ফেডারেশনের প্রতিষ্ঠাতা এবং সভাপতি। ফেডারেশনটিতে প্রায় ৭০,০০০ এরও বেশি গার্মেন্টস শ্রমিক জড়িত রয়েছে।
তার ব্যাপক এবং অত্যন্ত গণ্য ইউনিয়ন কাজের পাশাপাশি, ২০০৩ সালে তিনি আওয়াজ ফাউন্ডেশন প্রতিষ্ঠা করেন। আওয়াজ এমন একটি সংগঠন যা শ্রমিকদের কল্যাণ ত্বরান্তিত করার ব্যাপারে কাজে করে থাকে। ফলস্বরূপ, তিনি বিশ্ব দারিদ্র্য সংস্থা, চ্যানেল ৪ নিউজ ও "দ্য গার্ডিয়ানসহ" একাধিক সংস্থা দ্বারা দারিদ্র্যের বিরুদ্ধে নেতৃস্থানীয় প্রচারক হিসাবে পরিচিত এবং স্বীকৃত পেয়েছেন। তিনি ৪র্থ বৈশ্বিক মহিলা নেতাদের বার্ষিক শীর্ষ সম্মেলনে অংশগ্রহণ করেছেন।
নাজমা তার স্বামী ও দুই সন্তানসহ ঢাকায় বসবাস করছেন।
হাওয়া আব্দাল্লাহ মোহামেদ সালিহ

হাওয়া আব্দাল্লাহ মোহামেদ সালিহ (আরবি:
حواء عبد الله محمد صالح) হলেন একজন সুদানি মানবাধিকার কর্মী। তিনি ২০১২ সালে আন্তর্জাতিক সাহসী নারী পুরস্কার লাভ করেছেন।
হাওয়া আব্দাল্লাহ মোহামেদ সালিহ জন্মেছিলেন সুদানের 
উত্তর দারফুর প্রদেশে। উত্তর দারফুরে দেশটির সরকারি বাহিনী ও বিদ্রোহী গোষ্ঠীর মাঝে সংঘর্ষ শুরু হলে তাকে উত্তর দারফুর ছাড়তে হয়েছিল।
এরপর তিনি দেশটির আবু শৌক শরণার্থী শিবিরে জাতিসংঘ কর্মকর্তা ও মার্কিন বেসরকারি সংস্থা আইআরসির সাথে কাজ করতে থাকেন। তিনি শরণার্থী শিবিরের অবস্থা নিয়ে চিন্তিত থাকার দরুন শরণার্থী শিবিরের উন্নতিকল্পে কাজ শুরু করেন। তার কর্মকাণ্ডে দেশটির সরকার রুষ্ট হয়। তাকে তিন বার গ্রেফতার করা হয়েছিল। দুবার তিনি অপহৃত হয়েছিলেন। ২০১১ সালে তিনি দেশটির কারাগারে নির্যাতিত ও ধর্ষিত হয়েছিলেন। এহেন ঘটনার পরিপ্রেক্ষিতে ২০১১ সালে তাকে সুদান ছাড়তে হয়েছিল। এরপর তিনি যুক্তরাষ্ট্রে আশ্রয় লাভ করেন।
হাওয়া আব্দাল্লাহ মোহামেদ সালিহকে ২০১২ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
ওয়াঝমা ফ্রঘ

ওয়াঝমা ফ্রঘ হলেন একজন নারী অধিকার কর্মী। তিনি ২০০৯ সালে আন্তর্জাতিক সাহসী নারী পুরস্কার লাভ করেছিলেন।
অষ্টম শ্রেণীতে পড়াকালীন সময়ে তিনি তার বাড়িওয়ালার সন্তানদের পড়াতেন, যাতে বাড়িওয়ালা তাদের বাড়িভাড়া হ্রাস করে এবং তিনি ও তার বোন স্কুলে যেতে পারে। তিনি সতের বছর বয়সে পাকিস্তানে আফগান শরণার্থী শিবিরের দুরবস্থা এবং সেখানে নারী নির্যাতনের কাহিনী একটি পাকিস্তানি পত্রিকায় প্রকাশ করেন, যখন তিনি একটি পাকিস্তানি সংবাদপত্রে ইন্টার্নি করতেছিলেন। ১৯৯২ সাল থেকে ২০০১ সাল পর্যন্ত তিনি নারীর ক্ষমতায়ন বিষয়ক কর্মকাণ্ডে জড়িত ছিলেন। তিনি পেশোয়ার
থেকে ২০০১ সালে আফগানিস্তানে ফিরে আসেন। ২০০২ সালে তিনি আফগানিস্তানের নুরিস্তানের নারীদের অবস্থা বিষয়ক একটি প্রতিবেদনের কাজ শেষ করেন। তিনি দেশটির কান্দাহার, গজনি, হেরাত ও পারোয়ান প্রদেশে নারী উন্নয়ন কেন্দ্র প্রতিষ্ঠার সমর্থক ছিলেন।
তিনি আফগান অর্গানাইজেশন রিসার্চ ইন্সটিটিউট ফর উইমেন, পিস অ্যান্ড সিকিউরিটির সহপ্রতিষ্ঠাতা। ২০১৩ সালে তিনি মার্কিন যুক্তরাষ্ট্রে যেয়ে ন্যাটোকে বারংবার মানবাধিকার লঙ্ঘনকারী এক মিলিশিয়া কমান্ডার সম্পর্কে অবহিত করতে চেয়েছিলেন। ঐ মিলিশিয়া কমান্ডার প্রতিনিয়ত তাকে ও তার বোনকে হুমকি দিচ্ছিল। যুক্তরাষ্ট্রভিত্তিক ইন্সটিটিউট অব ইনক্লুসিভ সিকিউরিটি তাকে ছয় থেকে বারো মাসের জন্য ভিজিটিং ফেলো হিসেবে কাজ করার আমন্ত্রণ জানালেও তার ভিসা প্রত্যাখ্যাত হয়েছিল।
তিনি "দ্য গার্ডিয়ান" পত্রিকায় আফগানিস্তান নিয়ে লিখেছেন। তিনি দেশটিতে নারী অধিকার নিয়ে কাজ করে চলেছেন।
তিনি নারীর প্রতি সকল প্রকার বৈষম্য বিলোপ সনদের সমর্থক, যেটি আফগানিস্তান ২০০৩ সালে অনুমোদন করেছিল।
ওয়াঝমা ফ্রঘ ২০০৯ সালে আন্তর্জাতিক সাহসী নারী পুরস্কার লাভ করেন।
কাদালান

কাদালান () হচ্ছে ১৯৯৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এস. শঙ্কর চলচ্চিত্রটির কাহিনী লিখেছিলেন এবং পরিচালনা করেছিলেন। প্রভু দেবা এবং নাগমা চলচ্চিত্রটির নায়ক-নায়িকার ভূমিকায় ছিলেন। এ আর রহমান এর সঙ্গীত পরিচালনায় এই চলচ্চিত্রটি হিন্দি ভাষায় ডাবিং করে হামসে হ্যায় মোকাবেলা হিসেবে মুক্তি দেওয়া হয়েছিলো। এস. শঙ্কর সেরা চলচ্চিত্র পরিচালক হিসেবে ফিল্মফেয়ার পুরস্কার জিতেছিলেন এবং সঙ্গীত পরিচালক এ আর রহমান সেরা সঙ্গীত পরিচালক (ফিল্মফেয়ার) পুরস্কার পেয়েছিলেন।
নাগমা

নাগমা (জন্মঃ ১৯৭৪) হচ্ছেন ভারতের চলচ্চিত্র শিল্পের একজন সাবেক অভিনেত্রী। মুম্বাইতে জন্মগ্রহণকারী নাগমার আসল নাম নন্দিতা অরবিন্দ মোরারজী যিনি ১৯৯০ সালের হিন্দি চলচ্চিত্র "বাগী" তে অভিনয়ের মাধ্যমে তার চলচ্চিত্র জীবন শুরু করেছিলেন এবং ঐ চলচ্চিত্রে তার নায়ক ছিলেন সালমান খান। নাগমা এরপরে দক্ষিণী চলচ্চিত্রে অভিনয় শুরু করেন। তিনি ২০০৪ সালে রাজনৈতিক দল ভারতীয় জাতীয় কংগ্রেসে যোগ দেন।
ডক্টর শিবা

ডক্টর শিবা () হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির নাম ভূমিকায় তামিল চলচ্চিত্র শিল্পের সেই সময়কার মহানায়ক শিবাজি গণেশন অভিনয় করেছিলেন, তার নায়িকা হিসেবে ছিলেন মঞ্জুলা। এ সি তিরুলোকচন্দ্র এর চিত্রনাট্য ও পরিচালনায় চলচ্চিত্রটি ১৯৭৫ সালের দোসরা নভেম্বর তারিখে মুক্তি পেয়েছিলো।
গীতিকার ছিলেন বালি এবং সুরকার মনয়ঙ্গত সুব্রমণিয়ন বিশ্বনাথন।